ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Ιουλίου 1993 για τον διορισμό τριών μελών της Οικονομικής και Κοινωνικής Επιτροπής
(93/410/Ευρατόμ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,
τη σύμβαση για ορισμένα όργανα των Ευρωπαϊκών Κοινοτήτων, και ιδίως το άρθρο 5,
την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),
επειδή, μετά τις παραιτήσεις των κ.κ. Ulbo TUKKER και Gerrit C. van DAM, που γνωστοποιήθηκαν στο Συμβούλιο στις 9 Δεκεμβρίου 1992, καθώς και την παραίτηση του κ. Willy WAGENMANS που γνωστοποιήθηκε στο Συμβούλιο στις 5 Φεβρουαρίου 1993, έχουν κενωθεί τρεις θέσεις μελών της επιτροπής αυτής,
έχοντας υπόψη τις υποψηφιότητες που υπέβαλε η ολλανδική κυβέρνηση στις 30 Απριλίου 1993,
αφού έλαβε τη γνώμη της Επιτροπής των Ευρωπαϊκών Κοινοτήτων,
ΑΠΟΦΑΣΙΖΕΙ:
Άρθρο μόνο
Οι κ.κ. D.H. KIELMAN, Δρ. G.C.P. LINSSEN και η κα H.C.H. van den BERG διορίζονται μέλη της Οικονομικής και Κοινωνικής Επιτροπής, σε αντικατάσταση των κ.κ. Ulbo TUKKER, Gerrit C. van DAM, και Willy WAGENMANS αντίστοιχα και για την υπόλοιπη διάρκεια της θητείας τους δηλαδή έως τις 20 Σεπτεμβρίου 1994.
Βρυξέλλες, 19 Ιουλίου 1993.